system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Județul Muscel (interbelic)?
assistant
Județul Muscel a fost o unitate administrativă de ordinul întâi din Regatul României, aflată în regiunea istorică Muntenia. Reședința județului era orașul Câmpulung.

Întindere 

Județul se afla în partea central-sudică a României Mari, în nord-vestul regiunii Muntenia. Județul cuprindea partea estică din actualul județ Argeș și comunele Malu cu Flori, Văleni-Dâmbovița și Pucheni aflate în prezent în județul Dâmbovița. Se învecina la vest cu județul Argeș, la nord cu județele Făgăraș și Brașov, iar la est cu județul Dâmbovița. Județul a fost desființat odată cu reforma administrativă din 6 septembrie 1950.

Organizare 
Teritoriul județului era împărțit inițial în două plăși, iar ulterior în trei plăși:
 Plasa Podgoria,
 Plasa Radu Negru și
 Râul Doamnei (înființată ulterior).

Conform informațiilor aflate în mai multe documente ale vremii, în anul 1938 județul avea șapte plăși: 
 Plasa Podgoria,
 Plasa Râul Doamnei,
 Plasa Dâmbovița,
 Plasa Râurile,
 Plasa Argeșel,
 Plasa Podgoria și
 Plasa Golești.

Populație 
Conform datelor recensământului din 1930 populația județului era de 149.797 locuitori, dintre care 97,1% români, 2,3% țigani, 0,2% maghiari ș.a. Din punct de vedere confesional populația județului era alcătuită din 99,3% ortodocși, 0,3% romano-catolici ș.a.

Populația urbană a județului era de 13.868 locuitori, dintre care 95,4% români, 1,2% maghiari, 0,9% romi, 0,5% germani ș.a. Sub aspect confesional orășenimea era formată din 95,8% ortodocși, 2,2% romano-catolici, 0,6% reformați (calvini), 0,4% evanghelici (lutherani), 0,3% baptiști, 0,2% greco-catolici ș.a.

Istoric 
Pe data de 4 februarie 1945, prefectul județului a fost schimbat abuziv de forțele grupate în jurul Partidului Comunist Român în Frontul Național Democrat. Fapta a fost săvârșită de muncitori și activiști comuniști și socialiști.

Referințe

Legături externe 

 Portretul României Interbelice - Județul Muscel